**РЕШЕНИЕ**

За определяне на квоти за хабилитирани преподаватели, нехабилитирани преподаватели, студенти и докторанти в Общото събрание на ТУ-Варна, мандат 2019-2023 год.

На основание чл. 13 ал.1 т. 21 от ПУД на ТУ-Варна, Академичният съвет определя следните квоти в Общото събрание, мандат 2019-2023 г. както следва:

1. Хабилитирани преподаватели - не по-малко от **109** души или **70.32 %** от състава на Общото събрание.
2. Нехабилитирани преподаватели - **15** души или **9.68 %** от състава на Общото събрание.
3. Административен персонал - **7** души или **4.52 %** от състава на Общото събрание.
4. Студенти и докторанти - **24** души или **15.48 %** от състава на Общото събрание.

Посочените квоти отговарят на изискванията на чл. 27 ал.2 от ЗВО и на чл. 10 ал. 2 от ПУД на ТУ-Варна.

1. Квотата на нехабилитираните преподаватели (15 души) се разпределя по основни звена както следва:

* МТФ - 3 души;
* КФ - 3 души;
* ЕФ - 3 души;
* ФИТА - 4 души;
* ДМФЕО - 1 човек;
* ДТК - 1 човек.

Квотите са определени на база броя на нехабилитираните преподаватели, работещи на ОТД в съответното основно звено.

В периода **26.03.2019 - 10. 05.2019 г** трябва да се реализира избор на членове на ОС на ТУ-Варна от квотата на нехабилитираните преподаватели, на административния персонал и на студентите и докторантите. За тази цел е необходимо да се организират събрания на нехабилитираните преподаватели по основни звена, на административния персонал и на студентите и докторанти от Студентски съвет. Краен срок за провеждане на събранията -  **10.05.2019 г**.

Решението е прието на заседание на АС на ТУ-Варна проведено на 25.03.2019 год. (Протокол № 40/25.03.2019 г.)